CELEX: 
Language: el
Date: 1983-07-16 00:00:00
Title: Κανονισμός (ΕΟΚ) αριθ. 1947/83 του Συμβουλίου της 11ης Ιουλίου 1983 σχετικά με την εφαρμογή της απόφασης αριθ. 3/83 του Συμβουλίου Συνεργασίας ΕΟΚ-Γιουγκοσλαβίας για την τροποποίηση της σημείωσης αριθ. 6 του παραρτήματος Ι του πρωτοκόλλου αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας #Απόφαση αριθ. 3/83 του Συμβουλίου Συνεργασίας ΕΟΚ-Γιουγκοσλαβίας της 24ης Μαΐου 1983 περί τροποποιήσεως της σημειώσεως 6 του παραρτήματος Ι του πρωτοκόλλου αριθ. 3 της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας

Avis juridique important

|

31983R1947

Κανονισμός (ΕΟΚ) αριθ. 1947/83 του Συμβουλίου της 11ης Ιουλίου 1983 σχετικά με την εφαρμογή της απόφασης αριθ. 3/83 του Συμβουλίου Συνεργασίας ΕΟΚ-Γιουγκοσλαβίας για την τροποποίηση της σημείωσης αριθ. 6 του παραρτήματος Ι του πρωτοκόλλου αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας  

Επίσημη Εφημερίδα αριθ. L 192 της 16/07/1983 σ. 0004 - 0004 Ισπανική ειδική έκδοση: Κεφάλαιο 02 τόμος 10 σ. 0036  Πορτογαλική ειδική έκδοση : Κεφάλαιο 02 τόμος 10 σ. 0036 

***** ΚΑΝΟΝΙΣΜΟΣ (ΕΟΚ) αριθ. 1947/83 ΤΟΥ ΣΥΜΒΟΥΛΙΟΥ  της 11ης Ιουλίου 1983  σχετικά με την εφαρμογή της απόφασης αριθ. 3/83 του Συμβουλίου Συνεργασίας ΕΟΚ-Γιουγκοσλαβίας για την τροποποίηση της σημείωσης αριθ. 6 του παραρτήματος Ι του πρωτοκόλλου αριθ. 3 περί του ορισμού της έννοιας «καταγόμενα προϊόντα» ή « προϊόντα καταγωγής» και περί των μεθόδων διοικητικής συνεργασίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, στις 2 Απριλίου 1980, υπογράφηκε στο Βελιγράδι συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας (1), που άρχισε να ισχύει την 1η Απριλίου 1983·  ότι, δυνάμει του άρθρου 25 του πρωτοκόλλου αριθ. 3 περί του ορισμού της έννοιας «καταγόμενα προϊόντα» ή «προϊόντα καταγωγής » και περί των μεθόδων διοικητικής συνεργασίας, που αποτελεί αναπόσπαστο μέρος της εν λόγω συμφωνίας, το Συμβούλιο Συνεργασίας εξέδωσε την απόφαση αριθ. 3/83, για την τροποποίηση της σημείωσης 6 του παραρτήματος Ι του εν λόγω πρωτοκόλλου·  ότι είναι αναγκαίο η απόφαση αυτή να τεθεί σε εφαρμογή στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 3/83 του Συμβουλίου Συνεργασίας ΕΟΚ-Γιουγκοσλαβίας εφαρμόζεται στην Κοινότητα.  Το κείμενο της απόφασης προσαρτάται στον παρόντα κανονισμό.  Άρθρο 2  Ο παρών κανονισμός αρχίζει να ισχύει τη τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Ιουλίου 1983  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 41 της 14. 2. 1983, σ. 2.  ΑΠΟΦΑΣΗ αριθ. 3/83 ΤΟΥ ΣΥΜΒΟΥΛΙΟΥ ΣΥΝΕΡΓΑΣΙΑΣ ΕΟΚ-ΓΙΟΥΓΚΟΣΛΑΒΙΑΣ  της 24ης Μαΐου 1983  περί τροποποιήσεως της σημειώσεως 6 του παραρτήματος Ι του πρωτοκόλλου αριθ. 3 της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας  ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ,  Έχοντας υπόψη:  τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας που υπεγράφη στο Βελιγράδι στις 2 Απριλίου 1980, στο εξής ονομαζόμενη «η συμφωνία»,  το πρωτόκολλο αριθ. 3 της συμφωνίας περί ορισμού της έννοιας των προϊόντων καταγωγής και των μεθόδων διοικητικής συνεργασίας, και ιδίως το άρθρο 25,  Εκτιμώντας:  ότι η σημείωση 6 του παραρτήματος Ι του εν λόγω πρωτοκόλλου, εξηγεί σε ποια βάση πρέπει να ορίζεται η δασμολογητέα αξία που αναφέρει το άρθρο 4 του εν λόγω πρωτοκόλλου·  ότι η Κοινότητα και η Ομόσπονδη Σοσιαλιστική Δημοκρατία της Γιουγκοσλαβίας απεδέχθησαν τη συμφωνία περί εφαρμογής του άρθρου VII της Γενικής Συμφωνίας Δασμών και Εμπορίου (GATT) που άρχισε να ισχύει την 1η Ιανουαρίου 1981· ότι η εν λόγω συμφωνία θεσπίζει νέο σύστημα καθορισμού της δασμολογητέας αξίας·  ότι, κατά συνέπεια, πρέπει να τροποποιηθεί η σημείωση 6 του παραρτήματος Ι του πρωτοκόλλου αριθ. 3,  ΑΠΟΦΑΣΙΖΕΙ:  Άρθρο 1  Το δεύτερο εδάφιο της σημειώσεως 6, επί του άρθρου 4, που περιέχεται στο παράρτημα Ι του πρωτοκόλλου αριθ. 3 αντικαθίσταται από το εξής κείμενο:  «Ως "δασμολογητέα αξία» νοείται η αξία που καθορίζεται στα πλαίσια της συμφωνίας περί εφαρμογής του άρθρου VII της Γενικής Συμφωνίας Δασμών και Εμπορίου, η οποία άρχισε να ισχύει την 1η Ιανουαρίου 1981».  Άρθρο 2  Η παρούσα απόφαση αρχίζει να ισχύει την 1η Ιουλίου 1983.  Έγινε στις Βρυξέλλες, στις 24 Μαΐου 1983.  Για το Συμβούλιο συνεργασίας  Ο Πρόεδρος  L. MOJSOV